b'\n_START_ARTICLE_\nSohva\n_START_SECTION_\nRakenne\n_START_PARAGRAPH_\nSohva koostuu istuinosasta, selk\xc3\xa4nojasta ja tavallisesti my\xc3\xb6s p\xc3\xa4\xc3\xa4dyiss\xc3\xa4 olevista k\xc3\xa4sinojista. Istuinosa sijaitsee yleens\xc3\xa4 lattiatason yl\xc3\xa4puolella nelj\xc3\xa4n jalan varassa, mutta on my\xc3\xb6s sohvia, joiden paksu istuinosa lep\xc3\xa4\xc3\xa4 koko alapinnaltaan lattiatasossa._NEWLINE_Sohvan runko valmistetaan yleens\xc3\xa4 puusta. Pehmusteena on kylm\xc3\xa4valumuovia, vaahtomuovia, silikonikuituvanua tai untuvaa ja jousituksena ter\xc3\xa4s- ja pystyspiraalijousia. Verhoiluun k\xc3\xa4ytet\xc3\xa4\xc3\xa4n kangasta tai nahkaa.\n_START_SECTION_\nVuodesohva\n_START_PARAGRAPH_\nVuodesohva on sohva, joka voidaan avata ja levitt\xc3\xa4\xc3\xa4 vuoteeksi. Vuodesohva voi toimia mekanismilla, ja sen voi joko rullata auki, tai siin\xc3\xa4 on lukitus, jota naksauttamalla sen saa lev\xc3\xa4lleen._NEWLINE_Vuodesohva voi olla my\xc3\xb6s ilman mekanismia, jolloin istuinosa vain vedet\xc3\xa4\xc3\xa4n lattialle.\n_START_SECTION_\nSohvan h\xc3\xa4vitt\xc3\xa4minen\n_START_PARAGRAPH_\nSohvan tultua elinkaarensa loppup\xc3\xa4\xc3\xa4h\xc3\xa4n vanhaksi, kuluneeksi tai rikkin\xc3\xa4iseksi se tulee h\xc3\xa4vitt\xc3\xa4\xc3\xa4 asianmukaisesti. Sohvassa ei ole tuottajavastuuta eik\xc3\xa4 siit\xc3\xa4 makseta hankintavaiheessa kierr\xc3\xa4tysmaksua, mink\xc3\xa4 takia sen toimittaminen j\xc3\xa4teasemalle on maksullista. Viel\xc3\xa4 k\xc3\xa4ytt\xc3\xb6kuntoista sohvaa voi yritt\xc3\xa4\xc3\xa4 myyd\xc3\xa4 tai tarjota kierr\xc3\xa4tyskeskukseen, jolloin pelkk\xc3\xa4 kuljetus maksaa tai kierr\xc3\xa4tyskeskus voi noutaa sen my\xc3\xb6s ilmaiseksi. Sohva on ongelmaj\xc3\xa4tett\xc3\xa4, eik\xc3\xa4 sit\xc3\xa4 saisi hyl\xc3\xa4t\xc3\xa4 maastoon.'